કૌશલ દીક્ષિત કહે છે કે, “હું કામકાજના કારણે પૂરો શ્રાવણ માસ તો નથી કરી શકતો પરંતુ શ્રાવણ માસના સોમવાર તો હું કોઇ પણ સંજોગોમાં કરંુ જ છું. મને ટ્રાવેલિંગ કરવાનો શોખ છે માટે અવાર નવાર બહાર જવાનું થાય છે. શ્રાવણ માસ દરમિયાન પણ ઘણીવાર એવું બને છે કે મારે બહાર જવાનું થાય પરંતુ ગમે તે પરિસ્થિતિ હોય હું સોમવાર કરવાનું નથી છોડતો ફળાહાર કરી હું શ્રદ્ધા પૂર્વક આ ઉપવાસ કરંુ છું. પ્રભુ શિવમાં દરેકને શ્રદ્ધા હોય જ પરંતુ મારે ભોળાનાથ જોડે દોસ્તી છે. હું ખુલ્લા મને તેમની સાથે દરેક વાત કરી શકુ છું અને તમે માનશો નહી પરંતુ મને મારી દરેક સમસ્યાનો હલ પણ મળી રહે છે. પ્રભુ શિવમાં જ્યારે પણ લીન થાવ ત્યારે સમગ્ર દુનિયાને ભૂલી જવાય છે. તેટલી બધી અખૂટ લાગણી તેમનામાં રહેલી છે. હા ઘણીવાર એમ થાય છે કે જો પૂરો શ્રાવણ માસ ઉપવાસ રાખી શકું તો સારું પણ કામકાજની દોડાદોડમાં એ શક્ય નથી બનતું માટે સોમવાર કરી મનને મનાવું છું.”